Maxa Ivaxintsova

Maria Jurievna (Maxa) Ivaxintsova (1942ko martxoaren 23a − 2000ko uztailaren 13a) San Petersburgoko errusiar argazkilaria izan zen (sobietar Leningrad izan zena). 1960-1980ko Leningradeko poesia eta argazki mugimendu undergroundean aritu zen.

Bizitza 

Maxa Ivaxintsova Leningraden jaio eta bizi izan zen. Familia ariskratiko bateko kidea zen, Errusiar Iraultza boltxebikean jabego guztiak galdu zituena.

Leningraden, Maxa Ivaxintsova bizibide ugari izan zituen eta oso desberdinak: antzeki kritikaria, liburutegizaina, berokiak gordetzeko lekuan egin zuen lan, igogailu mekanikaria izan zen, segurtasun langilea, etab.

Noizean behin, alaba zuen Asya ikutera joan ohi zen Moskura, baina bizitza gehiena Leningraden egin zuen.

Maxa Ivaxintsova 2000. urtean hil zen 58 urterekin.

Lana 
1960-1980 hamarkadetako Leningradeko azpikultura literario eta artistikoko kidea izan zen, bai poesiaren bai argazkigintzaren bidez.

Harremana izan zuen Boris Smelov argazkilariarekin, Viktor Krivulin poetarekin eta Melvar Melkumyan linguistarekin.

Argazki andana atera zituen bere bizitza guztian zehar, baina argazkien negatiboak bere etxeko ganbaran gorde zituen eta oso gutxi errebelatu zituen. Bere lana publikoa bihurtu zen 2017an, alaba Asyak 30.000 negatiboak topatu zituenean. Horren ondorioz, bere lana eta bizitza Vivian Maierrenarekin alderatu da antzeko gisa.

Erakusketak 
 Masha Ivashintsova, Street Photographer (2018), International Center of Photography aretoan, New York hirian, Ameriketako Estatu Batuak.
 Brought to Light (2019), Vintage Photo Festival, Bydgoszcz, Polonia, Katarzyna Gębarowska eta Masha Galleries komisario izan zirena.
 Chiaroscuro (2019-2020), Juhan Kuus Documentary Photo Centre, Tallinn, Estonia.

Erreferentziak

Kanpo estekak 

 Masha Ivashintsova (1942-2000) Instagram (@masha_ivashintsova)
 Elkarrizketa: "Woman Discovers Over 30,000 Secret Photos Left Behind by Her Mother" My Modern Met orrian

Sanpetersburgotarrak
Errusiako argazkilariak
Emakume argazkilariak